google/wiki40b huggingface dataset:
Tonight Is So Right for Love

«Tonight Is So Right for Love» er en filmsang. Den var basert på «Barcarole» (fra Hoffmanns eventyr) av Jacques Offenbach. Amerikanerne Sid Wayne og Abner Silver var kreditert som opphavspersoner.
Elvis Presley fremførte sangen i Paramount-filmen G.I. Blues. Tulsa MacLean (Presley) sang den til Lili (Juliet Prowse) på en kafé.
Han spilte inn sangen i RCA Studios, Hollywood, 27. april 1960. Den ble utgitt på LP-platen G.I. Blues (RCA Victor LSP 2256 (stereo) og RCA Victor LPM 2256 (mono)) i 1960. Produsent var Joseph Lilley.
Av copyrighthensyn ble «Tonight Is So Right for Love» erstattet med «Tonight's All Right for Love» på den euopeiske versjonen av soundtrackalbumet og filmen. Sistnevnte var tilpasset fra «Geschichten aus dem Wienerwald» av 1800-tallets valskonge Johan Strauss d.y..
Jimmy Birklin

Karriere

Birklin ble verdensmester i orientering under VM i orientering 2001 da han gikk til topps i den aller første sprinten som ble arrangert i VM-sammenheng. Gullet han vant i Tammerfors i 2001 ble hans eneste individuelle mesterskapsmedalje. Han fikk også med seg to bronsemedaljer fra VM-stafettene i 1995 og 1999.  
Birklin har etter endt karriere blant annet vært generalsekretær for O-Ringen i Sälen 2008 og 2016 og er nå sjef for Svenska Skidspelen i Falun.
Splashgirl

Splashgirl er en norsk pianotrio bestående av Andreas Stensland Løwe (piano, synth, elektronikk), Jo Berger Myhre (bass, elektronikk) og Andreas Lønmo Knudsrød (trommer). De har gitt ut fem plater, og er i dag signert til plateselskapet Hubro (Grappa). Musikken deres er utpreget meditativ, med lange improviserte strekk over enkle melodi- og akkordstrukturer.
Curtiss Aeroplane and Motor Company

Curtiss Aeroplane and Motor Company var en amerikansk flyfabrikk dannet i 1916 av Glenn Hammond Curtiss. Etter betydelig kommersiell suksess i 1910- og 1920-årene ble det slått sammen med Wright Aeronautical i 1929 og dannet Curtiss-Wright Corporation.

Historie

I 1907 ble Glenn Curtiss rekruttert av vitenskapsmannen, dr. Alexander Graham Bell som et av de første medlemmer av dr. Bells Aerial Experimental Association (AEA) med det formål å bistå i å etablere, som het i oppdraget å danne «an aeronautical research and development organization».  I henhold til Bell var det en «vitenskapelig sammenslutning, ikke for profitt, men for å gjøre det en likte og kunne, og for å hjelpe hverandre.»
I 1909 ble AEA oppløst og Curtiss dannet Herring-Curtiss Aeroplane and Motor Company sammen med Augustus Moore Herring den 20. mars 1909, som ble erstattet av Curtiss Aeroplane Company i 1910.

Curtiss Aeroplane and Motor Company

Curtiss Aeroplane and Motor Company ble dannet 13. januar 1916 ved sammenslåing av Curtiss Aeroplane Company i Hammondsport, New York og Curtiss Motor Company i Bath, New York samt  Burgess Company i Marblehead, Massachusetts.
Ved utbruddet av første verdenskrig fikk selskapet en betydelig andel av militære bestillinger og Curtiss måtte utvide raskt. I 1916 flyttet selskapet sitt hovedkontor og det meste av produksjonen til Buffalo, New York, hvor forholdene var langt bedre, både med hensyn til transport, arbeidskraft og  ekspertise, og ikke minst, kapital. Selskapet holdt til i en tidligere fabrikk for flymotorer, Taylor Signal Company-General Railway Signal Company. En fillial ble opprettet i Toronto, Ontario som ble involvert i både produksjon og opplæring. Her ble også den første flyskole i Canada opprettet i 1915.
I 1917 hadde to store innehavere av patentrettigheter, Wright Company og Curtiss Company, effektivt  blokkert bygging av nye fly som det var et desperat behov for, nå som USA gikk med i første verdenskrig. Den amerikanske regjering hadde etter anbefaling fra en komité oppnevnt av Franklin D. Roosevelt, som den gang var Assistant Secretary of the Navy, presset industrien til å danne en tverrfaglig organisasjon. (Med andre ord, en patent pool). I 1917, som et resultat av komiteens anbefaling ble denne patent pool dannet. Den omfattet praktisk talt  alle flyfabrikker i USA
Cantharis obscura

Utbredelse

Cantharis obscura finnes i Europa, østover i Asia. Finnes vanlig i Norge.

Utseende

Cantharis obscura er 9-13 mm lang. Hodet er helt svart, men noe lysere rødgul på siden. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd er litt kortere (1,8 ganger så langt) enn antennens andre ledd. Brystskjoldet (pronotum) svart med bredt rødgul på sidene og vanligvis med en smal rødgul kant både foran og bak. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er avrundet avsatt, men ikke utstående. Beina er svarte. Leggene på bakbeina er vanligvis krummet inn mot kroppen. Dekkvingene med svakt oppstående hårbekledning, som ikke ligger bakoverrettet, men rett ut til sidene. Dekkvingene skjuler hele bakkroppen og har en svart eller brunsvart grunnfarge. Ligner svært mye på den litt mindre Cantharis pulicaria. Kan skilles på dekkvingenes behåring og det tredje leddet i antennen.

Levevis

Cantharis obscura finnes på blomster, trær og busker. juni og juli. i juni og juli. Larvene lever som predatore (rovdyr).
Cantharis obscura tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Norgesmesterskapet i orientering 1996

Norgesmesterskapet i orientering 1996 bestod av flere arrangementer som i 1996 kåret norgesmestere i orientering.
Hovedmesterskapet ble arrangert i Fredrikstad og Råde 12.-15. september.
Leistus spinibarbis

Utbredelse

Leistus spinibarbis finnes lengst sør i Europa og er utbredt i Nord-Afrika. Finnes ikke i Norden.

Utseende

Leistus spinibarbis er i underkant av 10 mm lang. Den er mørkt blå-svart farget med lysere gul-brune bein og antenner. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.

Levevis

Leistus spinibarbis lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr.
Larvene lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Mecynorhina (Mecynorhinella) ugandensis

Utseende

En meget stor (50-85 millimeter) gullbasse, ganske variabel i fargen. Hode, pronotum og dekkvinger kan være grønnlige, blåaktige, brunrøde eller vinrøde, vanligvis med hvite tegninger. Forkropp og pronotum kan ha samme eller ulike farger. Hannen har et langt, flatt fremspring i pannen, dette er ikke kløvd i spissen, lengden varierer mye og er generelt størst hos store individer (allometrisk vekst). Framleggene (protibiae) har lange pigger hos hannene, bare noen korte tenner på yttersiden hos hunnene.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Et ettertraktet samleobjekt

Denne store billen som forekommer i svært mange fargevarianter er et ettertraktet samleobjekt, særlig store eksemplarer med klare farger kan omsettes for temmelig høye priser. Særlig verdsatt er de uvanlige, blåfargede typene. Arten holdes i dag i kultur og det er mulig å avle fram spesielle fargevarianter.

Utbredelse

Arten er utbredt i Uganda og tilstøtende områder av Den Demokratiske Republikken Kongo.
Coloradia luski

Utseende

Middelsstore (vingespenn 60-80 millimeter), grå påfuglspinnere. Forvingene er gråspraglete uten påfallende tegninger. Bakvingene har vanligvis et anstrøk av rosa.

Levevis

Hos denne slekten lever larvene helst på trær i furuslekten (Pinus), men de kan også forekomme på løvtrær. Larvene lever gjerne selskapelig, i alle fall som unge. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem.
Tross neslehårene har larver av Coloradia pandora blitt samlet inn til mat av paiute-stammen i USA. Larvene må gjennom en omfattende behandling før de kan spises.

Utbredelse

Arten finnes i USA.
Marcus Müller

Marcus Müller (født 7. februar 1684 i Neuenbrook, Schleswig-Holstein, død 7. desember 1731) var biskop i Bjørgvin bispedømme fra 1723 til sin død i 1731. Han ble pastor i Stuhr ved Bremen i 1708 og ble i 1716 slottsprest i København.
Greven

Greven er en by i den tyske delstaten Nordrhein-Westfalen, mellom Münster og Osnabrück. Elva Ems renner gjennom byen og deler den i Greven links der Ems og Greven rechts der Ems. Byen har noe over 35 000 innbyggere.
Fylkesvei 2468

Fylkesvei 2468 går mellom Robøle og Lødnigarden i Etnedal kommune. Veien er 5,3 km lang.
Før 1. januar 2010 hadde veien betegnelsen fylkesvei 254.
Frem til 2019 hadde veien betegnelsen Fv236.
Paruparo

Utseende

Middelsstore stjertvinger, bakvingene har to stjerter der den ene er bredere og lengre enn den andre. Hos hannene er oversiden skinnende blå med svarte vingespisser og ytterkanter, hunnen er mattere og mer brunlig, men også med metallisk fargede felter i alle fall ved roten av vingene. Undersidens grunnfarge er hvit, gulaktig eller brunrød, dersom den er lys, med mørkere ytre tredjedel.

Levevis

De fleste artene har larver som lever på halvparasittiske planter i mistelteinfamilien.

Utbredelse

Slekten er utbredt på Filippinene og Sulawesi.
Heltoneskala

Frekvensforhold

Frekvensene for to toner med en oktavs intervall har forholdstallet 2. Ettersom alle heltoner ved likestemming har samme frekvensforholdstallet og antall heltonetrinn i en oktav er 6, er frekvensforholdstallet mellom to heltoner  = 1,122462048…

Klassisk musikk

Bruk av melodisk heltoneskala kan minst spores så langt tilbake som til Mozart i hans «Musikalske spøk» for strykere og horn. I det nittende århundre gikk russiske komponister videre med de harmoniske og melodiske muligheter skalaen ga. Ofte for å skildre noe «illevarslende». Eksempler på dette kan være avlutningene på ouverturene til Mikhail Glinkas opera Rusland og Ljudmila og Aleksandr Borodins Fyrst Igor, «kommandantens tema» i Dhargomyzjskijs The Stone Guest og «havkongens musikk» i Rimskij-Korsakovs Sadko. (For å finne noen korte pianostykker som er skrevet i heltoneskalaen, se nr. 1, 6, og 7 fra V.A. Rebikovs Празднество (Une fête), Op. 38, fra 1907.)

Jazz

Skalaen brukes også mye i moderne jazz. Stykket «JuJu» av Wayne Shorter baserer seg på heltoneskalaen og stykket «One Down, One Up» av John Coltrane er bygd opp over to forstørrede akkorder og arrangert med samme enkle struktur som hans tidligere stykke «Impressions». Dette er imidlertid bare to av de tydeligste eksemplene på heltoneskalaen i jazz. Mange jazzlåter, inkludert standardlåter, bruker forstørrede akkorder og de tilsvarende skalaene. Ofte erstatter det dominantseptimakkordene. Pianistene Art Tatum og Thelonious Monk brukte ofte heltoneskalaen på en kreativ måte.
6. divisjon fotball for menn (Vestfold)

2009

Nykirke møtte ikke til siste serierunde og ble strøket,
se Terminliste/resultater på www.fotball.no.

Kilde: www.fotball.no

Sist oppdatert: Onsdag 23. september 2009

2007

Kilde: www.fotball.no

Siste kamp spilt : lørdag 22. september 2007

2005

Kilde: www.fotball.no

Sist oppdatert: mandag 26. september 2005

2003

Kilde: www.fotball.no

Sist oppdatert: søndag 28. september 2003

2001

Kilde: www.fotball.no

Sist oppdatert: mandag 1. oktober 2001
Kreti og pleti

Kreti og pleti er et uttrykk som tilsvarer uttrykket «hvem som helst», «Gud og hvermann».
Opphavet til uttrykket kom opprinnelig en gammel oversettelse av Bibelen, på hebraisk Kĕrethiy og Pĕlethiy, og brukes om to filistinske folkeslag i Kong Davids livvakt som var leiesoldater. De hadde henholdsvis oppgaver som bødler og budbringere.
Begrepet brukes nedlatende da kong David, som var en konge av Israel, benyttet seg av utenlandske leiesoldater som måtte bli belønnet med gaver for å stille opp.
I King James-versjonen av Bibelen er «the Cherethites and the Pelethites» å finne i 2. Samuelsbok 8,18, 15,18, 20,7 og 20,23, 1. Kongebok 1,38 og 1,44 og 1. Krønikebok .18,17.
I de norske oversettelsene fra 1900-tallet og utover brukes bare «livvakten». Livvakten, både kreti og pleti, stod under kommandoen til Benaja, sønn av Jojada.
I den seneste Bibel-oversettelsen fra 2011, brukes ordene Kreterne og Pleterne om folkeslagene.
Polen rundt 2008

4. etappe - 17. september 2008 : Siemiatycze > Lublin, 233,8 km

Etappen ble annullert
Mercedes-Benz 300SL

Racerbil for gatebruk

Den offisielle Mercedes-importøren for det amerikanske markedet, Max Hoffman, foreslo for Mercedes-Benz' hovedkvarter i Stuttgart produksjon av en gateversjon av 300SL, og mente dette ville bli en kommersiell suksess, spesielt i USA. Mer enn 80% av de totalt 1 400 produserte bilene ble solgt i USA, noe som var første gang en Mercedes-Benz hadde solgt i store volum utenfor hjemmemarkedet. 300SL har dermed fått æren for at Mercedes-Benz' rykte på det amerikanske markedet gikk fra å produsere solide, men kjedelige biler til å produsere sportslige modeller.
SK 917 har nettopp landet

Handling

Handlingen er lagt til en jumbojet i rute mellom København og New York. Like etter avgang dør en forretningsleder av hjerteattakk. Senere på ferden oppdager noen en død mann på flyets toalett. Det blir raskt klart at han er blitt myrdet og det blir senere kjent at vedkommende var en politiinformant med narkotikasmuglere etter seg. En nylig pensjonert norsk politietterforsker befinner seg om bord, og startet med å etterforske dødsfallet. En dansk lege med en brokete fortid blir også involvert i dramaet. Flyet blir senere beordret tilbake til København. Noe som gjør morderen desperat.
Klimarealistene

Klimarealistene er en partipolitisk uavhengig organisasjon som har som formål å være en motvekt til den rådende vitenskapelige oppfatning av klimaendringer i moderne tid. Klimarealistene er uenige i rapportene fra FNs klimapanel (IPCC) om klimaendringene og baserer sitt syn på forskning som konkluderer med at den menneskeskapte komponenten av drivhusgassene er minimal, og derved avviker sterkt fra hovedtyngden etablert forskning. Klimarealistene ble etablert 21. februar 2009 og er basert i Tidemands gate 23 på Frogner i Oslo. Organisasjonen gir uttrykk for at informasjonen som mediene og det offentlige gir, ikke støttes av klimautviklingen eller klimavitenskapen, verken i fortid eller nåtid, men at vesentlige deler av klimaendringene har naturlige forklaringer. De mener at konsekvensene av klimaendringene ofte beskrives som overdrevne og at det er feil å møte klimaendringene utelukkende gjennom kutt i CO₂-utslippene. Klimarealistene tror tilpasninger er en langt billigere og mer effektiv strategi for å møte klimaendringer.
Organisasjonen er av den oppfatning at FNs Klimapanel er en organisasjon med en politisk agenda og ikke baserer sine utspill på vitenskapelige fakta. De har blant annet medvirket til utgivelse av en norsk utgave av den kanadiske journalisten Donna Laframboises bok «The Delinquent Teenager Who Was Mistaken for the World's Top Climate Expert» («Den oppblåste tenåringen som ble tatt for å være verdens topp klimaekspert»).
Klimarealistenes syn, at solen er den dominerende klimadriveren, er motsatt av den rådende oppfatningen i over 95% av akademiske fagmiljøer.  De henviser gjerne til forskning publisert gjennom det alternative klimapanelet NIPCC (Nongovernmental International Panel on Climate Change) .
Organisasjonen hevder videre at de norske publiseringskanaler og media bevisst unnlater å gi rom for forskning som bryter med FNs klimapanel og i skrivet «Klimaskremslene er uriktige», beskyldes media for å drive med «ensidig propaganda». De avholder jevnlig foredrag med forskere som inviteres til Norge.
Klimarealistene er blitt kritisert for å basere sin argumentasjon på data som ikke er publisert i vitenskapelige tidsskrifter og feil i faktapresentasjoner, noe de mener er feil. De har også blitt kritisert for å manipulere innlegg publisert på sitt nettsted for å så tvil om fagfellevurdert dokumentasjon.
Dette har de besvart og beklaget i tilsvar. 
Klimarealistene har etablert sitt eget vitenskapelige råd. Hvorvidt dette besitter tilstrekkelig relevant akademisk kompetanse er omdiskutert, noe de selv hevder er feil, mens kritikerne holder fast på dette.
NRKs TV-serie "Folkeopplysningen" belyste Klimarealistene og deres hovedargumenter i 2018.
Vatican Media

Vatican Media er Vatikanets fjernsynssenter. Det ble opprettet i 1983. Dets formål er å bidra til universell forkynnelse av evangaliet, gjennom å tilgjengeliggjøre fjernsynsbilder av Pavens og Den Hellige Stols virke, deriblant messer og generalaudienser. Vatican Media lager også dokumentarfilmer med jevne mellomrom. Federico Lombardi har vært direktør for Vatican Media siden juli 2001. Han etterfulgte Ugo Moretto, som hadde vært direktør siden 1997.
Fenyi

Fenyi (kinesisk: 分宜县; pinyin: Fēnyí Xiàn) er et fylke i provinsen Jiangxi i Folkerepublikken Kina. Det ligger i byprefekturet Xinyu.
Befolkningen var på 299 464 innbyggere i 1999.
Fluoroantimonisk syre

Sikkerhet

HF-SbF₅ er svært etsende, giftige, og fuktighet-sensitiv. Som de fleste sterke syrer, kan fluoroantimonisk syre reagere voldsomt med vann takket være en eksotermisk prosess.  På grunn av dette kan den ikke brukes i vannløsning, men løses heller i hydrogenfluorid.
La fille du régiment

La fille du régiment (Regiments datter) er en komisk opera i to akter av Gaetano Donizetti, omsatt med en fransk libretto av Jules-Henri Vernoy de Saint-Georges og Jean-François Bayard. Den ble først oppført 11. februar 1840 Paris Opéra-Comique i Salle de la Bourse.
Operaen ble skrevet av Donizetti mens han bodde i Paris mellom 1838 og 1840 for å utarbeide en revidert versjon av sin daværende u-oppførte italienske opera, Poliuto som Les martyrer for Paris Opéra. Siden Les Martyr ble forsinket fikk komponisten tid til å skrive musikk La fille, hans første opera satt til en fransk tekst, så vel som på scenen av den franske versjonen av Lucia di Lammermoor som Lucie de Lammermoot
Da La fille ble raskt en suksess, delvis på grunn av den berømte aria «Ah! mes amis, quel jour de fete!», som krevde av tenoren ikke mindre enn ni høye C'er. La figlia del reggimento ble litt annerledes italiensk språkversjon (i oversettelse av Calisto Bassi), ble den tilpasset til det italienske publikums smak.

I det 20. århundre og utover

The Metropolitan Opera ga den første opptredener med Marcella Sembrich, og Charles Gilibert (Sulpice) under 1902/03 sesongen. Det ble deretter etterfulgt av forestillinger på Manhattan Opera House i 1909 med Luisa Tetrazzini, John McCormack, og Charles Gilibert, og igjen med Frieda Hempel og Antonio Scotti i de samme rollene når de Møtte på 17 desember 1917.
Det ble gjenopplivet på den Kongelige Opera, London, i 1966 for Joan Sutherland. 13. februar 1970, i konsert i Carnegie Hall, Beverly Terskler sang første opptreden i New York siden Lily Pons utført det på Metropolitan Opera House i 1943.
Denne operaen er kjent for aria Ah! mes amis, quel jour de fête! (noen ganger referert til som Pour mon âme), som har blitt kalt «Mount Everest» for tenorer. Det har ni høy C'er som kommer relativt tidlig i operaen, og gir sangeren mindre tid på å varme opp stemmen sin. Luciano Pavarotti's berømmelse er regnet fra en ytelse sammen med Joan Sutherland på de Møtte, når han "hoppet over"Becher er Brook' av strengen av høy Cs med en glans som forlot alle gisper."
Mer nylig, Juan Diego Flórez utførte «Ah! mes amis» på La Scala, og deretter, etter populære etterspørsel, gjentok og «brøt en 74-år embargo på ekstranummer de legendariske Milano Opera House.» Han gjentok denne prestasjon 21. april 2008, åpnet London produksjon på Met med Natalie Dessay som Marie. Denne Met produksjonen ble kringkastet i HD -video til kinoer over hele verden, 26. april 2008.
Som en ikke-sang rolle, spilles Hertuginnen av Crakenthorp ofte spilt av ikke-operasangere, skuespillere som blant annet Dawn French, Bea Arthur, og Hermine Gingold, samt pensjonerte opera storheter som Kiri Te Kanawa og Montserrat Caballé. I 2016 spilte US Høyesterettsdommer Ruth Bader Ginsburg, en livslang opera-fan Hertuginnen på premieren i Washington National Opera's produksjon.
Dommere i VM i fotball 2010

Dommerne som dømmer i VM i fotball 2010 er valgt fra en gruppe på 30 trioer bestående av dommere og assistentdommere, offentliggjort av FIFA 5. februar 2010. Den siste utvelgingen fra en gruppe på 38 dommere skjedde i oktober 2008, da antallet dommere ble redusert fra en opprinnelig gruppe på 54 for Refereeing Assistance Programme i 2007.

Valg av dommere

I 2007 satte FIFAs administrerende komité opp Refereeing Assistance Programme (RAP) for å forberede kandidatene til utvelgelsen av dommere og assistentdommere til fotball-VM 2010; til å begynne ble en gruppe på 54 dommere valgt. I de følgende månedene ble de vurdert ut fra deres opptredener i FIFA-turneringer, RAP-seminarer og i deres hjemlige ligaer. I september 2008 deltok 53 av de opprinnelige 54 dommerne en «elite dommer»-seminar i Zürich, Sveits, der deres tekniske, fysiske og mentale ferdigheter ble analysert. Resultatene ble presentert for FIFAs dommerkomité, som forhåndsvalgte 38 trioer med dommere og deres assistenter den 22. oktober.
Fra denne gruppen på 38 trioer ble ti trioer - som representerte alle seks forbund - valgt til å dømme i Confederations Cup 2009, arrangert av Sør-Afrika som forberedelse til VM ett år senere. Dette oppdraget ble av FIFA sett på som en del av dommernes helhetlige vurdering, for å sikre at de var forberedt på de tekniske og fysiske kravene som stilles for fotball-VM i Sør-Afrika.
Den endelige trioen på 30 dommere ble kunngjort på et møte arrangert av FIFAs dommerkomité i Zürich 5. februar 2010. Trioene ble vurdert ut fra de samme kriteriene som ved forrige utvelgelse. Etter utvelgelsen gjennomgikk hver utvalgte dommer FIFAs pre-konkurranse medisinske vurdering på Schulthess klinikk i Zürich mellom 25. februar og 6. mars.
Imidlertid ble to dommere - Carlos Amarilla og Mohamed Benouza - og deres assistenter fjernet fra den endelige listen den 27. mai 2010. Dette skjedde etter at assistentdommerne ikke klarte å bestå standardtestene for kondisjon, de samme fysiske testene som de holdt i Zürich. Den uruguayanske dommeren Martín Vázquez og hans assistentdommere ble kalt inn for å erstatte de vrakede trioene.
Siciliansk (sjakkåpning)

Åpen siciliansk: 2.Sf3

Det finnes et stort antall varianter av siciliansk. De vanligste starter med 2.Sf3 (i ca. 81,3 % av tilfellene) fra hvit.
Parereis

Levevis

Disse billene har larver som lever i død ved av løvtrær, ofte like under barken.

Utbredelse

Arten er bare kjent fra Java.